Tindiprinter

CIJ tindiprinter

CIJ tindiprinterit kasutatakse turunduses: kaupadele ja toodetele vöötkoodi trükkimiseks. Idee patenteeris aastal 1867 lord Kelvin ning esimese kommertstootena tõi selle meditsiinis kasutatava elunäitajate salvesti koosseisus aastal 1951 välja Siemens.
CIJ tehnoloogiat kasutatavates tindiprinterites juhib kõrgsurvepump tindi tema anumast mikroskoopilisse düüsi, tekitades pideva tindipiiskadest koosneva, kuid koguseliselt väikese pealevoolu. Piesoelektriline kristall tekitab oma võnkumisega akustilise lainetuse, mis murrab tindivoolu kindla ühtlase sagedusega piiskadeks – saavutatav on 64 000 – 165 000 piiska sekundis. Tindipiisku juhitakse elektrostaatilise väljaga, mis on tekitatud elektronide suunatud liikumisega. Välja muutes saab muuta tindipiisa langemisnurka, see tähendab saab kontrollida kuhu tindipiisk langeb. Selle tulemusel omandab tindipiisk ka laengu. Laetud piisku eraldavad omavahel laadimata piisad, et vähendada samanimeliselt laetud osakeste tõukumist.
CIJ printimistehnoloogia on üks vanemaid printimistehnoloogiaid üldse. Üks peamisi eeliseid on tinditilkade väga suur kiirus (~50 m/s), mis võimaldab suhteliselt suurt vahemaad printeripea ja paberi vahele, ja väga suur piiskade väljalennu sagedus, mis võimaldab suurt printimiskiirust. Teine eelis on düüsi mitteummistumine, kuna see on alati töös, seetõttu mitte andes lenduvatele ainetele nagu ketoonid ja alkohol võimalust aurustuda, ning lubada seda alles paberil, mis kindlustab tindi hea haakuvuse ja kiire kuivamise.

DOD printimistehnologia

Enamus tavatarbijatele mõeldud tindiprintereid tootjatelt nagu Canon, Hewlett-Packard ja Lexmark, kuid mitte Epson, kasutavad tindikasette, milles on kogum pisikesi soojendiga kambreid, mis kõik on ehitatud kasutades fotolitograafiat. Et väljastada tindipiisk ükskõik millisest kambrist, lastakse selle kambri soojendisse elektriimpulss, mis põhjustab kambris tindi äkilise aurustumise ja moodustab mulli, mis põhjustab äkilise rõhusuurenemise. See paiskab omakorda tindi paberile (sellest tehnoloogiast tuli ka Canoni kaubamärk Bubble Jet). Tindi pindpinevuse ja ka kambris tindi väljumisel tekkinud alarõhu tõttu imetakse kambrisse tindihoidlast väikese kanali kaudu uus tint.
Kasutatav trükivärv on tavaliselt veepõhine (vesilahus) ja kasutab värvuse saamiseks pigmente või värvainet. Tindis peab olema lenduv komponent, et moodustada tindimulli, muidu ei saaks tint eemalduda kambrist. Kuna trükipea ei pea olema mingist kindlast materjalist on seda tehnoloogiat odavam toota kui teisi tindiprintimise tehnoloogiaid. DOD printimistehnoloogia leiutati Canoni poolt 1977. aasta augustis.
DOD printer ei sarnane termoprinteriga, mis tekitab pildi spetsiaalsele termopaberile kuumuse abil nagu vanades faksiaparaatides, kassaaparaatides, pangaautomaatides ja lotopileti printerites.

Eelised

– Võrreldes teiste värviprinteritega, tindiprinteritel on mitmeid eeliseid. Nad võivad printida palju vaiksemalt, peenemalt ja siledamalt. Tindiprinterid võivad printida sujuvamaid detaile kõrge resolutsiooniga piltides ning mitmed tindiprinterid mida saab kasutada foto kvaliteediga piltide printimiseks on laialdaselt saadaval.
– Võrreldes kallimate tehnoloogiatega (nt. laserprintimine), tindiprinterite eeliseks on veel see, et neil põhimõtteliselt puudub soojendusaeg, kuigi laserprinteritel on väiksem printimiskulu – vähemalt valge ja musta printimisel, ilmselt ka värvilise.
– Tindiprinteritel tint on saadaval kas printeri tootjatelt või vahendajatelt. See lubab tindiprinteritel võistelda fotopaberiga, mis on tavaliselt kasutusel must-valges fotograafias ning pakkuda samasid toone – neutraalseid, "sooje" või "külmasid".

Miinused

Tindiprinteritel esineb mitmeid miinuseid:
– Tint on sageli väga kallis.
– Paljud "intelligentsemad" tindikassetid sisaldavad mikrokiipi, mis suhtleb algsel tasandil printeriga ning see võib põhjustada printeri ekraanile veateade, või valesti teavitada kasutajat, et tindi kassett on tühi. Mõnel juhul võib neid sõnumid ignoreerida, kuid mõned printerid keelduvad printimast sellise veateatega. Näiteks, Epson kasutas kiipi, mis taksitas printeril printida, kui kiip teatas, et kassett on tühi. Ühel juhul aga avastati, et kuigi see veateade esines, printer oleks võimeline printima veel 38% hea kvaliteediga lehti.
– Tindiprinteri eluiga, mis kasutab veepõhist tinti, on väga piiratud. Lõpuks nad kõik tuhmuvad ja värvitasakaal võib muutuda. 
– Tinti, mida kasutatakse tindiprinterites on vees lahustuv. Pärast printimist tuleb hoolitseda selle eest, et väiksemgi veetilk lehele ei satuks, sest see võib põhjustada tõsist udustamist. Samuti ka vee-põhised markerid võivad ajada tindi laiali.
– Väga kitsad tindi pihustid võivad tihti ummistuda. Puhastamiseks kasutatav tint – kas kasutaja tehtav puhastus või tihti automaatne graafikupõhine puhastus – võib võtta suure koguse kogu printeris kasutatavast tindist.

Professionaalsed tindiprinterid

Lisaks laialdlaselt kodus ja kontoris kasutatavatele väiksestele tindiprinteritele on olemas ka professionaalsed tindiprinterid. Mõned üle-leheliseks laiaformaadiliseks printimiseks. "Lehe laiuse formaat (Page width format)" tähendab, et trüki laius ulatub umbes 20cm kuni 100cm (umbes 8,5" kuni 37"). "Lai formaat (Wide format)" tähendab, et trüki laius on alates 24" kuni 15"."Lehe laiuse" formaadis printivad printerid on tähtsad kataloogides ja ajalehtedes. Enamik lai formaadis printivate printerite kasutusala esineb reklaampiltide/logode printimsel. Veel kasutatakse arhitektide ja inseneride dokumentide printimisel.
Suurima mahuga tarnija on Hewlett-Packard, mis varustab üle 90 protsendi printeritest, mida kasutada tehniliste jooniste jaoks. Suurimad tooteseeriad on HP'l Designjet seeriast Designjet 500/800, Designjet T printeri seeria (sealhulgas T1100 ja T610), Designjet 1050 ja Designjet 4000/4500. Neil on ka HP Designjet 5500, kuue värviga printer, mida kasutatakse eelkõige graafiliste teoste printimiseks. Samuti ka uus Designjet Z6100, mis paikneb HP Designjeti seeria tipus ja omab 8-värvilist pigmendisüsteemi.
Epson, Kodak ja Canon valmistavad ka laiformaat printereid, mida müüakse palju väiksemate rahasummade eest kui standardseid printereid. Epsonil on kolmene frupp Jaapani firmasid, mis kasutavad tema toodetud printimispäid ja tinti. Need firmad on: Mimaki, Roland ja Mutoh.
Scitex Digital Printing arendas kiireid, muudetavate andmetega tindiprintereid tööstusprintimiseks, kuid müüs oma kasumlikud varad koos tehnoloogiaga Kodakile aastal 2005, kes nüüd turustab neid nimedega Kodak Versamark(tm) VJ1000, VT3000 ja VX5000. Need printereid võimaldavad printida 300 lk minutis.
Professionaalseid suuremahulisi printereid valmistatakse mitmes firmas. Nende printerite laius võib olla 1,4–5 meetrit ja need võivad maksta vahemikus 20 000 – 1 500 000 eurot. Põhilised kohad, kus neid printereid kasutatakse, on reklaamplakatid (näiteks veoautode külgedel).
Suurimad laiformaatprinterite kasutajad on Agfa Graphics, LexJet, Grapo, Inca, Durst, Océ, NUR (nüüd osa Hewlett-Packardist), Lüscher, VUTEk, Zünd, Scitex Vision (nüüd osa Hewlett-Packardist), Mutoh, Mimaki, Roland DG], Seiko I Infotech, Sun Innovations, Leggett and Platt, Agfa, Raster printers, DGI ja MacDermid ColorSpan (nüüd osa Hewlett-Packardist).